wickkiey/tamil-wikipedia-chunked huggingface dataset:
# காவேரி திமர்

## ஆரம்பகால வாழ்க்கை.

மத்தியப் பிரதேசத்தின் செகோர், மண்டி கிராமத்தில் ஒரு மீனவர் குடும்பத்தில் ஒன்பது உடன்பிறப்புகளில் ஐந்தாவது குழந்தையாக திமர் பிறந்தார். நன்றாக வளர்ந்தவுடன், இவர் தன் தந்தை மற்றும் மூத்த சகோதரிகள் மீன்பிடிக்கச் செல்லும்போது அவர்களுடன் செல்வார். கண்டுவா மாவட்ட விளையாட்டு அதிகாரி இயோசப் பாக்சுலா, 2016 ஆம் ஆண்டில் ஒரு நம்பிக்கைக்குரிய நீச்சல் வீரராக இவரது திறமையை கண்டறிந்தார். மேலும் இவர் 2017 ஆம் ஆண்டில் மத்தியப் பிரதேச நீர் விளையாட்டு அகாடமியில் அனுமதிக்கப்பட்டார். பின்னர் இவர் சிறுபடகோட்டத்தை ஒரு விளையாட்டாக மாற்றினார். லவ்லி தொழில்முறை பல்கலைக்கழகத்தில் திமர் படிக்கிறார்.
# காவேரி திமர்

## தொழில்

இவருடைய விளையாடும் காலகட்டத்தில் இந்தியாவின் தேசிய சிறுபடகோட்டும் வெற்றியாளர் போட்டியில் பல்வேறு தனி மற்றும் குழு நிகழ்வுகளில் 15 தங்கம், இரண்டு வெள்ளி மற்றும் ஒரு வெண்கலத்தை திமர் வென்றுள்ளார். நமிதா சந்தேல், அஞ்சலி பசிசுட்டு மற்றும் சிவானி வர்மா ஆகியோருடன் இணைந்து 2022 ஆம் ஆண்டு ரேயோங்கில் நடந்த ஆசிய சிறுபடகு குறுவிரைவோட்ட வெற்றியாளர் போட்டியில் சி-4.200மீட்டர் போட்டியில் வெண்கலப் பதக்கம் வென்றார்.
- 7 x தங்கப் பதக்கங்கள், சி-4 (200 மீ) சி-2 (1000 மீ, 500 மீ, 200 மீ மற்றும் சி-1 (5000 மீ, 1000 மீ, 50 மீ) தேசிய சிறுபடகு குறுவிரைவோட்ட வெற்றியாளர் போட்டி, பிலாசுபூர், 2021
- 5 x தங்கப் பதக்கங்கள், சி-4 (500மீ) சி-2 (1000மீ) சி1 (5000மீ, 1000மீ, 500மீ) 2 x வெள்ளி பதக்கங்கள்-சி-2, (200மீ, 200மீ கலப்பு) வெண்கலப் பதக்கம்-சி-4, (200 மீ) தேசிய சிறுபடகு குறுவிரைவோட்ட வெற்றியாளர் போட்டி , போபால், 2022
- வெண்கலப் பதக்கம், சி-4 (200 மீ) ஆசிய சிறுபடகு குறுவிரைவோட்ட வெற்றியாளர் போட்டி, ரேயாங், 2022.
# டோரதி பானர்ஜி

**டோரதி நோயல் 'டோர்ஃப்' பானர்ஜி** (*Dorothy Noel 'Dorf' Bonarjee*) ஓர் இந்தியக் கவிஞரும் மற்றும் ஓவியரும் ஆவார். இவர் ஐக்கிய இராச்சியத்தின் வேல்ஸில் மாணவராக இருந்தபோது பார்டிக் இருக்கை வழங்கப்பட்டதற்காகவும், இலண்டன் பல்கலைக்கழகக் கல்லூரியில் சட்டப் பட்டம் பெற்ற முதல் பெண் உள் மாணவிராகவும் அறியப்பட்டார். இவரது கவிதைகள் எழுதப்பட்டு ஒரு நூற்றாண்டுக்குப் பின்னர் முதல் தொகுப்பு 2023 இல் வெளியிடப்பட்டது.
# டோரதி பானர்ஜி

## இளமை வாழ்க்கை

டோரதி பானார்ஜி, ஆகஸ்ட் 1894 இல் இந்தியாவின் உத்தரப் பிரதேசத்தில் பரேலி நகரத்தில் ஒரு வங்காளக் கிறிஸ்தவ குடும்பத்தில் பிறந்தார். இவரது தந்தை ஒரு வழக்கறிஞராக இருந்தார். தனது சகோதரர்களுடன் சேர்ந்து, டோரதி தனது குழந்தைப் பருவத்தின் பெரும்பகுதியை தெற்கு இலண்டனில் உள்ள துல்விச்சில் கழித்தார். மேலும் பெரும்பாலும் இங்கிலாந்திலேயே கல்வி பயின்றார்.  
1912 ஆம் ஆண்டில், அபெரிஸ்ட்வித்திலுள்ள வேல்ஸ் பல்கலைக்கழக கல்லூரியில் பிரெஞ்சு மொழியில் பட்டம் பெற சேர்ந்தார். ஒரு மாணவராக இவர் கல்லூரி இதழான *தி டிராகன்* மற்றும் *வேல்ஸ் அவுட்லுக்* ஆகியவற்றில் கவிதைகளை எழுதினார். பிப்ரவரி 1914 இல், ஒரு புனைப்பெயரின் கீழ் எழுதப்பட்ட ஒரு கவிதைக்காக இவருக்கு ஐஸ்டெட்ஃபோட் கல்லூரியில் பார்டிக் இருக்கை வழங்கப்பட்டது. டோரதி , ஐஸ்டெட்ஃபோட் கல்லூரியில் பட்டம் வென்ற முதல் பெண் மற்றும் முதல் ஐரோப்பியரல்லாதவர் ஆவார்.
# டோரதி பானர்ஜி

## இளமை வாழ்க்கை

### பிற்கால வாழ்க்கை.

டோரதி பெண்கள் வாக்குரிமைக்கான ஆதரவாளராக இருந்தார். 1919 ஆம் ஆண்டில், தனது தாயுடன் சேர்ந்து, இந்திய மகளிர் உரிமையியல் முகவரியில் கையெழுத்திட்டார். இவரது கவிதைகளில் ஒன்றான "இம்மென்சிட்டி" 2021 ஆம் ஆண்டில் வெளியிடப்பட்ட பெண்கள் மற்றும் இயற்கை குறித்த தொகுப்பில் சேர்க்கப்பட்டது.  
பிப்ரவரி 2023 இல், டோரதி பானர்ஜியின் கவிதைகளின் முதல் தொகுப்பு ஹானோவின் *வேல்ஸ் வுமன் கிளாசிக்* என்ற தொடரில் வெளியிடப்பட்டது. *தி இந்து பார்ட்* என்ற தலைப்பிலும், மோகினி குப்தா மற்றும் ஆண்ட்ரூ வைட்ஹெட் ஆகியோரால் பானர்ஜியின் வாழ்க்கை மற்றும் கவிதைகள் பற்றிய அறிமுகங்களும் வெளியிடப்பட்டன. இந்த புத்தகம் தி கார்டியனால் மார்ச் 2023 இல் அதன் மாத இதழ்களில் ஒன்றாக தேர்ந்தெடுக்கப்பட்டது.
# தாக்கியைதரைட்டு

**தாக்கியைதரைட்டு** (*Tachyhydrite*) என்பது CaMg<sub>2</sub>Cl<sub>6</sub>•12H<sub>2</sub>O> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் கடலில் ஆவியாகும் உப்பு படிவுகளின் ஓர் அரிய அங்கமாகும். ஈரப்பதமான காற்றில் வெளிப்படும் போது தாக்கியைதரைட் கனிமம் விரைவாக நீர்மமாகி கரைகிறது.  
பன்னாட்டு கனிமவியல் சங்கம் தாக்கியைதரைட்டு கனிமத்தை Thyஎன்ற குறியீட்டால் அடையாளப்படுத்துகிறது.  
கண்ணாடிப் பளபளப்புடன் நிறமற்ற மஞ்சள் நிற முக்கோணப் படிகத்தை தாக்கியைதரைட்டு உருவாக்குகிறது. மோவின் கடினத்தன்மை மதிப்பு 2 ஆகவும் ஒப்படர்த்தி மதிப்பு 1.66 ஆகவும் கணக்கிடப்பட்டுள்ளது. மூன்று திசைகளிலும் நல்ல பிளவுகளைக் கொண்டுள்ளது மற்றும் பொதுவாக படிகங்களாகத் தோன்றுகிறது.  
முதன்முதலில் 1856 ஆம் ஆண்டு செருமனியின் சாக்சோனிலுள்ள சுடாசுஃபர்ட்டில் கண்டுபிடிக்கப்பட்டு விவரிக்கப்பட்டது. இதன் பெயர் கிரேக்க மொழியில் இருந்து விரைவான நீர் என்பதற்கான பொருள் ஆகும். இக்கனிமத்தின் விரைவான நீர்மத்தன்மையையும் இப்பெயர் குறிக்கிறது.  
பல ஆண்டுகளுக்கு முன்பு ஆலிபர்டன் ஆராய்ச்சியாளர் தாக்கல் செய்த காப்புரிமையின்படி, மக்னீசியம் கொண்ட கார்பனேட்டுகளுடன் அதிக வலிமை கொண்ட ஐதரோகுளோரிக் அமிலத்தைச் சேர்த்து சூடுபடுத்தினால் சையானது தாக்கியைதரைட்டு உருவாகிறது. இது பாறை துளைகளை மூடும் மற்றும் எண்ணெய் ஓட்டத்தைத் தடுக்கும். சூடுபடுத்துவதற்கு முன்னும் பின்னும் இலேசான அமிலம் அல்லது தண்ணீரில் கழுவப்பட வேண்டும்.
# செல்லைட்டு

**செல்லைட்டு** (*Sellaite*) என்பது MgF<sub>2</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நாற்கோண படிக அமைப்பில் செல்லைட்டு கனிமம் படிகமாகிறது. பொதுவாக வெள்ளையாக கண்ணாடியாலான பட்டகங்களைப் போலவே தெளிவாகக் காணப்படுகிறது. இழைகளாகவும் கதிர்வீச்சு திரட்டுகளாகவும் இருக்கும். இது 5 முதல் 6 வரை மோவின் கடினத்தன்மை மதிப்பையும் 2.97 முதல் 3.15 வரையிலான ஒப்படர்த்தி மதிப்பையும் கொண்டுள்ளது. செல்லைட்டு கனிமத்தின் ஒளிவிலகல் குறியீட்டு எண் மதிப்புகள் nω = 1.378 மற்றும் nε = 1.390 ஆகும்.  
பன்னாட்டு கனிமவியல் சங்கம் செல்லைட்டு கனிமத்தை Selஎன்ற குறியீட்டால் அடையாளப்படுத்துகிறது.
# செல்லைட்டு

## கண்டுபிடிப்பும் தோற்றமும்

செல்லைட்டு முதன்முதலில் 1868 ஆம் ஆண்டில் கண்டுபிடிக்கப்பட்டு விவரிக்கப்பட்டது. இத்தாலிய சுரங்கப் பொறியாளரும் கனிமவியலாளருமான குயின்டினோ செல்லாவின் (1827–1884) நினைவாக செல்லைட்டு எனப் பெயரிடப்பட்டது. பிரான்சில் உள்ள டி செப்ரூலாசு பனிப்பாறையில் செல்லைட்டு காணப்பட்டது. அங்கு இது ஒரு மொரைன் படிவுக்குள் பிற்றுமின் தாங்கும் டோலமைட்டு -நீரிலியில் தோன்றியது. பிளீச்செரோடில் உள்ள ஆவியானப் படிவுகளிலும், வெசுவியசில் உள்ள எரிமலை வெளியேற்றங்கள் மற்றும் எரிமலைவாய்களிலும் இருப்பதாகக் கூறப்படுகிறது.
# மனு (ஆவணம்)

ஒரு **மனு** (*Petition*) என்பது ஏதாவது ஒன்றைச் செய்வதற்காக கோரிக்கை வைப்பதாகும். இது, பரவலாக ஓர் அரசு அதிகாரி அல்லது பொது நிறுவனத்திற்கு அனுப்பப்படுகிறது. பேச்சுவழக்கில், ஒரு மனு என்பது அதிகாரிக்கு சமர்ப்பிக்கப்படும் ஒரு ஆவணம் ஆகும். இதில் கோரிக்கை வைக்கும் பலரும் தங்கள் கையொப்பங்களை இடுவார்கள். சில வேளைகளில் கடிதமாக எழுதப்படுவதை விட வாய்மொழியாகவோ இணையம் வழியாகவோ அனுப்பப்படலாம்.
# மனு (ஆவணம்)

## வரலாறு

பண்டைய எகிப்தில் பிரமிடுகளைக் கட்டும் அடிமைகள் சிறந்த பணி வாய்ப்புகளை வழங்க வேண்டும் என்று மனு செய்ததே முதல் ஆவணப்படுத்தப்பட்ட மனுவாகும்.  
நவீன காலத்திற்கு முந்தைய சீனாவில் மனுக்கள் ஒரு பரிமாற்ற அலுவலகத்திற்கு (தொங்ஜெங் சி அல்லது டாங்ஃபா) அனுப்பப்பட்டன. அங்கு நீதிமன்றச் செயலாளர்கள் வந்திருக்கும் மனுக்களைப் பேரரசர்களுக்குச் சத்தமாக வாசித்துக் காட்டினர். மனுக்களை ஒரு எளியவர் முதல் அறிஞர் வரை யார் வேண்டுமானாலும் அளிக்கலாம். மனுக்கள் அரசவைக்கு வருவதற்கு முன்னர் பல படிகள் எடுக்கப்பட்டு, அரசருக்கு வாசித்துக் காட்டுவதற்கு முன்பாக மேற்பார்வை செயலாளர்கள் அலுவலகத்தில் சேமிக்கப்பட்டன.
# ஈ. வி. கல்யாணி

**ஈ. வி. கல்யாணி** (1908 – 27 சூலை 2001) தாய்மை மற்றும் மகப்பேறு முதுகலை மருத்துவப்பட்டம் பெற்ற தமிழ்நாட்டின் முதல் பெண் மருத்துவர். சென்னை மகளிருக்கான தனியார் மருத்துவமனையை தோற்றுவித்தவர்.
# ஈ. வி. கல்யாணி

## இளமைக் காலம்

1908 ஆம் ஆண்டு கண் மருத்துவரான ஈ.வி. ஸ்ரீனிவாசன், கண்ணமாளின் மகளாகப் பிறந்தார் ஈ. வி. கல்யாணி. இவரின் முழு பெயர் ஈச்சம்பாடி வரதன் கல்யாணி. பள்ளிப் படிப்பில் தீவிரமாக இருந்த சிறுமிக்கு அப்போதைய வழக்கம் போல திருமணம் செய்து வைக்கப்பட்டது. விதவையாக நின்றாள் சிறுமி. அன்றைய சூழலில் கைம்பெண்ணான பார்ப்பன சமூகச் சிறுமிகள் மொட்டை அடிக்கப்பட்டு காவி உடுத்தி, செக்கு மாடு போல வீட்டு வேலைகளைச் செய்து உழன்று, வீடுகளுக்குள் முடங்கி சொல்லவொண்ணாத் துயரை அனுபவித்தார்கள்.  
ஆனால் தன் மகளுக்கு அப்படி ஒரு நிலை வந்துவிடக் கூடாது என்று உறுதி பூண்ட ஸ்ரீனிவாசன் துணை மாவட்ட ஆட்சியராக இருந்த தன் தந்தைக்கு கடிதம் எழுதி வைத்து வீட்டை விட்டு வெளியேறினார். சமூகக் கோட்பாடுகளுக்கு எதிரான தன் முடிவால் தன் தந்தைக்கு எந்த அவப்பெயரும் ஊராரால் வந்துவிடக் கூடாது என்று கருதுவதால், எழும்பூர் காசா மேஜர் சாலையில் குடியேறப்போவதாக கடிதம் மூலம் தெரியப்படுத்தினார்.  
ஸ்ரீனிவாசனின் மூத்த மகள் கல்யாணி. அடுத்தடுத்து ஈ. கே. ஸ்ரீனிவாசன், ஈ.வி. ராஜகோபாலன் என இரண்டு மகன்கள். கடைசி மகள் சிறு வயதிலேயே மரணமடைந்துவிட்டார். பள்ளிக்கு மீண்டும் செல்லத் துவங்கிய கல்யாணியை பள்ளிக்கு கொண்டு விட்டு திரும்ப அழைத்து வரும் பொறுப்பை செய்தார் சகோதரர் ராஜகோபாலன். பள்ளிப்படிப்பு முடித்து மருத்துவத்துறையை தேர்ந்தெடுத்தார் கல்யாணி. சென்னை மருத்துவக் கல்லூரியில் இளநிலை மருத்துவப் படிப்பில் சேர்ந்தார்.
# ஈ. வி. கல்யாணி

## மருத்துவப் பணி

1932 ஆம் ஆண்டு மருத்துவம் படித்து முடித்த கல்யாணி, 1934 ஆம் ஆண்டு டிஜிஓ பட்டம் பெற்றார்” தொடங்கப்பட்டது. நான்கு படுக்கைகளுடன் தொடங்கப்பட்ட இந்தச் சிறிய மருத்துவமனை, பெண்களுக்காக நகரில் தொடங்கப்பட்ட முதல் மருத்துவமனையாகும்.  
கௌரவ மருத்துவராக பணியாற்றினாலும், இந்த மருத்துவமனையில் மயிலாப்பூர் மற்றும் திருவல்லிக்கேணி பகுதிப் பெண்களுக்கு மருத்துவம் பார்த்து வந்தார் கல்யாணி.  
1965 ஆம் ஆண்டு வரை குஜராத்தி சஹாயகாரி மருத்துவமனையில் தனி மகப்பேறு பிரிவை அமைத்து, அதைத் திறம்பட நடத்தி வந்தார். கூடுதலாக வாலன்டரி மருத்துவ மையத்திலும் தன்னார்வ பணியாற்றினார். இவர் பணம் இல்லாதவர்களுக்கு இலவசமாக மருத்துவம் பார்த்துள்ளார். அவரிடம் பேறுகால சிகிச்சை பெற்ற பெண்கள் சிலர் தங்கள் குழந்தைகளுக்கு கல்யாண், கல்யாணி என்று அவர் பெயரையே வைத்திருக்கிறார்கள்.  
அருகே இருந்த சி.எஸ். ஐ கல்யாணி மருத்துவமனையால் குழப்பம் வர, கல்யாணி மருத்துவமனை ஈ.வி. கல்யாணி, உமா ராமும் கவனித்துக் கொண்டனர்.
# ஈ. வி. கல்யாணி

## இறப்பு

2001 ஆம் ஆண்டு நிமோனியா நோயால் பாதிக்கப்பட்ட கல்யாணி, தன் 93 வது வயதில் சூலை 27 அன்று இறந்தார்.
# சல்லாகொல்லாயிட்டு

**சல்லாகொல்லாயிட்டு** (*Challacolloite*) என்பது KPb<sub>2</sub>Cl<sub>5</sub>>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் ஒற்றைச் சாய்வு அமைப்பில் (P21/c என்ற இடக்குழுவில் படிகமாகிறது. எரிமலைக்குழம்பில் வெள்ளை எரிமலைவாய் படிவுகளாகவும் காட்டுணைட்டு கனிமத்துடன் இடைவளர்ச்சியாகவும் சல்லாகொல்லாயிட்டு தோன்றுகிறது.  
பன்னாட்டு கனிமவியல் சங்கம் சல்லாகொல்லாயிட்டு கனிமத்தை Chcஎன்ற குறியீட்டால் அடையாளப்படுத்துகிறது.  
சல்லாகொல்லாயிட்டு முதன்முதலில் சிலி நாட்டின் இக்விக், சல்லகொல்லா சுரங்கத்தில் கண்டுபிடிக்கப்பட்டு விவரிக்கப்பட்டது. பின்னர் 1855 வெசுவியசு மலையின் வெடிப்பிலிருந்தும், குரில்சு தீவின் குத்ரியாவி எரிமலையிலிருந்தும், சப்பானில் உள்ள சட்சுமா-இவோச்சிமா எரிமலையிலிருந்தும் கிடைத்த மாதிரிகளில் அடையாளம் காணப்பட்டது. 2005 ஆம் ஆண்டில் பன்னாட்டு கனிமவியல் சங்கம் சல்லாகொல்லாயிட்டை ஒரு கனிம இனமாக அங்கீகரித்தது.
# கபிசா இராச்சியம்

சிலை, பாண்டுகிஸ்தான் மடாலயம்]]  
**கபிசா இராச்சியம்**, தற்கால ஆப்கானித்தான் பகுதியில் கிபி 1000ஆம் ஆண்டு முதல் இருந்ததாக சீனாவின் ஆதாரங்கள் மூலம் அறிய முடிகிறது. இதன் தலைநகரம் **கபிசா நகரம்** ஆகும். கபிசா இராச்சியத்தின் வடக்கில் இந்து குஷ் முதல் தெற்கிலும் மேற்கிலும் பாமியான் மற்றும் காந்தகார் வரையிலும், கிழக்கில் நவீன ஜலாலாபாத் வரையிலும் பரவியிருந்தது. தற்போது கபிசா இராச்சியத்தின் பகுதிகள் கபிசா மாகாணம் எனப்பெயரிடப்பட்டுள்ளது.  
வரலாற்றுக்கு முந்தைய காலத்திருந்து சமசுகிருத மொழியில் இந்த இராச்சியத்தை *கபிசா* என்றே குறித்துள்ளது. கிமு 329ல் கிரேக்க மன்னர் அலெக்சாண்டர் படையெடுத்து பாக்ராம் (கபிசா) மற்றும் அதனைச் சுற்றியப் பகுதிகளைக் கைப்பற்றினார். பின் எலனியக் காலத்தில் கபிசா எனும் பக்ரம் மற்றும் இந்துகுஷ் பகுதிகளுக்கு காக்கேசியா அலெக்சாந்திரியா எனப்பெயரிடப்பட்டது.  
கிபி 640ஆம் ஆண்டுகளில் இந்தியாவிற்கு வருகை தந்த பௌத்த [பிக்கு யுவான் சுவாங், கபிசா இராச்சியத்திற்கு வருகை புரிந்தார். கபிசா குறித்த அவர்தம் குறிப்புகளில், கபிசா இராச்சியத்தில் நெல், கோதுமை பயிரிட்டதாகவும், சுலி பழங்குடியின அரசாண்டதாகவும் குறிப்பிடுகிறார். மேலும் கபிசாவில் 6,000க்கும் மேற்பட்ட மகாயாண பௌத்த பிக்குகள் விகாரைகளில் தங்கியிருந்தாக குறிப்பிடுகிறார்.
கிபி 7 ஆம் நூற்றாண்டின் சீன வரலாற்றுக் குறிப்பின்படி, காவே பேரரசில் கபிசா ஒரு சிற்றரசாக இருந்தது எனக்குறிப்பிடுகிறது.  
கிபி 7 மற்றும் 8ஆம் நூற்றாண்டுகளில் கபிசா இராச்சியம் துருக்கிய சாகிகளின் ஆட்சியின் சென்றது.காபூல் நகரம் அரசியல் மையமாக இருந்த போதும், பாக்ராம் நகரம் துருக்கிய சாகி இராச்சியத்தின் தலைநகரக விளங்கியது.
# கபிசா இராச்சியம்

## கபிசி நகரம்

கபிசாவைப் பற்றிய முதல் குறிப்புகள் கிமு 5 ஆம் நூற்றாண்டில் வாழ்ந்த சமசுகிருத இலக்கண அறிஞர் பாணினியின் எழுத்துகளில் காணப்படுகிறது. பாணினி என்பது கபிசா இராச்சியத்தின் ஒரு நகரமான கபிசி நகரத்தைக் குறிக்கிறது. கபிசாவிலிருந்து வந்த பிரபலமான மதுவான கபிசாயனாவையும் குறிக்கிறது என பாணினி குறிப்பிடுகிறார். கபிசி நகரத்தை அப்பல்லோடோடஸ்/யூக்ராடிட்ஸ், மற்றும் நெசாக் ஹன்ஸின் இந்தோ-கிரேக்க நாட்டின் நாணயங்களிலும் *கபிசி* என்றே குறிப்பிடுகிறது.  
1939 ஆம் ஆண்டு தொல்பொருள் கண்டுபிடிப்புகள், கபிசா நகரம், கபிசாயன மதுவின் ஒரு பேரங்காடியாக இருந்தது என்பதை உறுதிப்படுத்துகிறது.அக்கால மது வர்த்தகத்தின் சிறப்பிறகு அடையாளமாம ஏராளமான கண்ணாடிக் குடுவைகள், மீன் வடிவ மது ஜாடிகள் மற்றும் மது குடிக்கும் கோப்பைகளைக் கண்டுபிடித்தனர். இப்பகுதியின் திராட்சை மற்றும் கபிசாயனி மது ஆகியவை பண்டைய இந்திய இலக்கியத்தின் பல படைப்புகள் குறிப்பிட்டுள்ளது.மகாபாரதம் கபிசா நகரத்தில் அடிமை முறை இருந்ததை குறிப்பிட்டுள்ளது.பாக்ராம் நகரத்தில் கலை வேலைப்பாடுகள் கொண்ட யானை தந்தங்கள் எரிந்த நிலையில் அகழாய்வில் கண்டுபிடிக்கப்பட்டது.  
கபிசாவிலிருந்து சென் இனக் குதிரைகள் வந்ததாகவும், பல வகையான தானியங்கள் மற்றும் பழங்கள் உற்பத்தி செய்யப்பட்டதாகவும், யூ-கின் எனப்படும் வாசனையுள்ள வேரும் இருந்ததாகவும் யுவான் சுவாங் குறிப்பிடுகிறார்.  
பிற்காலத்தில் கபிசா லம்பகா, நகரா, காந்தாராம் மற்றும் பானு உள்ளிட்ட பத்து அண்டை நகரங்கள் மீது ஆதிக்கம் செலுத்திய ஒரு பௌத்த சத்திரிய மன்னரால் ஆளப்பட்ட ஒரு இராச்சியமாக கபிசா இராச்சியம் இருந்ததாக யுவான் சுவாங் குறிப்பிடுகிறார்.
# கபிசா இராச்சியம்

## இதனையும் காண்க

- கபிசா மாகாணம் (நவீன ஆப்கானித்தான்)
# அக்கல்கோட் சட்டமன்றத் தொகுதி

**அக்கல்கோட் சட்டமன்றத் தொகுதி** (Akkalkot Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சோலாப்பூர் மாவட்டத்தில் அமைந்துள்ளது. அக்கல்கோட், சோலாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# அக்கல்கோட் சட்டமன்றத் தொகுதி

## சட்டமன்ற உறுப்பினர்கள்

| 1957 | சானுசிங் சந்தேலே | இந்திய தேசிய காங்கிரசு</br> |
| --- | --- | --- |
| 1962 | நிர்மலாராஜே போன்ஸ்லே |  |
| 1967 |  |  |
| 1972 | பாபுராவ் மானே |  |
| 1978 | இனயதல்லி இமாம்சாகேப் படேல் | ஜனதா கட்சி |
| 1980 | பார்வதி மல்கொண்டா | இந்திய தேசிய காங்கிரசு (இ) |
| 1985 | மகாதேவ் பாட்டீல் | இந்திய தேசிய காங்கிரசு</br> |
| 1990 |  |  |
| 1995 | பாபாசாகேப் தனவாடே | பாரதிய ஜனதா கட்சி</br> |
| 1999 | சித்தராம் சத்லிங்கப்பா மேத்ரே | இந்திய தேசிய காங்கிரசு</br> |
| 2004 |  |  |
| 2009 | சித்ராமப்பா பாட்டீல் | பாரதிய ஜனதா கட்சி</br> |
| 2014 | சித்தராம் சத்லிங்கப்பா மேத்ரே | இந்திய தேசிய காங்கிரசு</br> |
| 2019 | சச்சின் கல்யாண் செட்டி | பாரதிய ஜனதா கட்சி</br> |
| 2024 | } |  |
# நுஸ்கி மாவட்டம்

**நுஸ்கி மாவட்டம்** அல்லது **நோஸ்கி மாவட்டம்** (*Nushki District*), பாகிஸ்தான் நாட்டின் தென்மேற்கில் அமைந்த பலுசிஸ்தான் மாகாணத்தில் வடமேற்கில் பாகிஸ்தான்-ஆப்கானித்தான் எல்லைப்புறத்தில் அமைந்துள்ளது. இதன் நிர்வாகத் தலைமையிடம் *நுஸ்கி நகரம்* ஆகும்.
# நுஸ்கி மாவட்டம்

## அமைவிடம்

கடல்மட்டத்திலிருந்து 2900 அடி உயரத்தில் அமைந்த நூஸ்கி மாவட்டம், பலூசிஸ்தான் மாகாணத் தலைநகரான குவெட்டாவிற்கு தென்மேற்கே அமைந்துள்ளது. நுஷ்கியிலிருந்து நகரத்திலிருந்து, தட்டையான பலூசிஸ்தான் பாலைவனம் வடக்கு மற்றும் மேற்கு நோக்கி ஹெல்மண்ட் ஆறு வரை நீண்டுள்ளது.
# நுஸ்கி மாவட்டம்

## மக்கள் தொகை பரம்பல்

2023 பாகிஸ்தான் மக்கள் தொகை கணக்கெடுப்பின்படி, நுஷ்கி மாவட்டம் 31,255 குடியிருப்புகளும், 2,07,834 மக்கள் தொகையும் கொண்டது. பாலின விகிதம் . 100 பெண்களுக்கு 108.75 ஆண்கள் வீதம் உள்ளனர். சராசரி எழுத்தறிவு 57.12% ஆக உள்ளது. அதில் ஆண்களின் எழுத்தறிவு 69.24% மற்றும் பெண்களின் எழுத்தறிவு 44.16% ஆக உள்ளது.இதன் மக்கள் தொகையில் 10 வயதிற்குட்ட குழந்தைகள் 73,251 (35.35%) ஆக உள்ளனர்.நகர்புறங்களில் 48,572 (23.37%) மக்கள் வாழ்கின்றனர்.
# நுஸ்கி மாவட்டம்

## மக்கள் தொகை பரம்பல்

### சமயம்

இம்மாவட்டத்தில் இசுலாமியர்கள் 99.13%, இந்து சமயத்தினர் 0.69% மற்றும் பிறர் 0.23% ஆக உள்ளனர்.
# நுஸ்கி மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பிராகுயி மொழி 56.87%, பலூச்சி மொழி 38.46%, பஷ்தூ மொழி 4.34 மற்றும் பிற மொழிகளை 0.33% மக்கள் பேசுகின்றனர். பிராய்கி மொழி
# நுஸ்கி மாவட்டம்

## மாவட்ட நிர்வாகம்

நுஷ்கி மாவட்ட ஒரே ஒரு வருவாய் வட்டம், கொண்டுள்ளது. மேலும் 8 ஒன்றியக் குழுக்களைக் கொண்டுள்ளது.
# நுஸ்கி மாவட்டம்

## பலுசிஸ்தான் விடுதலைப்படையின் தாகுதல்கள்

நோஸ்கி மாவட்டம் வழியாக 8 பேருந்துகளில் சென்று கொண்டிருந்த பாகிஸ்தான் துணை இராணுவ வீரர்கள் மீது பலுசிஸ்தான் விடுதலைப் படையினர் நடத்திய தாக்குதலில் 90 வீரர்கள் கொல்லப்படனர். மேலும் பலர் படுகாயம் அடைந்தனர்.
# மகேஷ் மகாதேவன்

## ஆரம்பகால வாழ்க்கை

மகேஷ் தனது பதினொரு வயதில் தன்ராஜின் கீழ் பாரம்பரிய கித்தார் கற்றுக்கொண்டார். தனது கல்லூரி நாட்களில், அவர் *தி வெர்சடைல்ஸ்* என்ற இசைக்குழுவில் ஒரு பகுதியாக இருந்தார். பின்னர் இசையில் இருந்து விலகி, பம்பாயில் (இப்போது மும்பை) ஹிந்துஸ்தான் பாலிமர்ஸில் மேலாளராகவும், மெட்ராஸில் (இப்போது சென்னை) இந்தியா பிஸ்டன்ஸில் சந்தைப்படுத்தல் துணை பொது மேலாளராகவும் பணியாற்றினார். 1990 ஆம் ஆண்டில் புற்றுநோயால் பாதிக்கப்பட்டு மனச்சோர்வு கட்டத்தை கடந்து வந்த பிறகு அவர் இசைக்குத் திரும்பினார். அவரது மனைவி மற்றும் நண்பர்களின் வற்புறுத்தலின் பேரில், ஆல்வின் குளிர்சாதன பெட்டிகள் அவரது முதல் விளம்பரமாக விளம்பர மணியோசைகளை எழுதத் தொடங்கினார். ரெகால் நிறவனத்திற்கு மணியோசை தான் அவரை மிகவும் பிரபலமாக்கியது. நம்மவர் படத்திற்கு இசையமைக்க ஒப்புக்கொண்ட அவர், அதற்கு முன் *ரோஜா* (1992) உட்பட ஒன்பது படங்களை நிராகரித்தார்.
# மகேஷ் மகாதேவன்

## தனிப்பட்ட வாழ்க்கையும் மரணமும்

அவர் புற்றுநோயால் 2002 அக்டோபரில் இறந்தார்.  
மகேஷ் இறந்த பிறகு, 2002 ஆம் ஆண்டில் அவரது நண்பர்களால் மகேஷ் நினைவு அறக்கட்டளை (எம். எம். டி.) உருவாக்கப்பட்டது. சென்னை அடையாறில் உள்ள புற்றுநோய் நிறுவனத்தின் வளாகத்தில் குழந்தை மருத்துவப் பிரிவு ஒன்றை கட்டுவதற்கு எம். எம். டி தன்னை அர்ப்பணித்தது. நண்பர்கள் மற்றும் நலம் விரும்பிகளின் உதவியுடன் தேவையான நிதி திரட்டப்பட்டது. வடிவமைப்பு முதல் கட்டுமானம் வரை திட்டத்தின் முழு செயல்பாட்டையும் மேற்பார்வையிடுவதில் அறங்காவலர்கள் தனிப்பட்ட முறையில் தங்கள் நேரத்தை அர்ப்பணித்தனர்.
# மகேஷ் மகாதேவன்

## தொழில் வாழ்க்கை

இசையமைப்பதைத் தவிர, அவர் தனது வணிக மற்றும் படைப்பு ஆர்வங்களையும் கையாண்டார். ஜாம்சேத்பூ<nowiki/>ரில் உள்ள எக்ஸ்எல்ஆர்ஐ-யில் மேலாண்மை படிப்பை முடித்த அவர், ரியல் இமேஜ் மீடியா டெக்னாலஜிஸ் நிறுவனத்தில் நிதி மற்றும் நிர்வாக இயக்குநராக இருந்தார். இதற்கு முன்பு, சென்னையை தளமாகக் கொண்ட இந்தியா பிஸ்டன்ஸ் பிரைவேட் லிமிடெட் உள்ளிட்ட நிறுவனங்களில் மேலாளராக பல்வேறு பதவிகளில் பணியாற்றினார்.
# மகேஷ் மகாதேவன்

## பணியாற்றித் திரைப்படங்கள்

| ஆண்டு | திரைப்படம் | மொழதி | குறிப்புகள் |
| --- | --- | --- | --- |
| 1994 | *நம்மவர்* | தமிழ் | திரைப்பட தேசிய விருது |
| 1995 | *குருதிப்புனல்* | தமிழ் |  |
| 1997 | *பிரேமிச்சுகுன்டாம் ரா* | தெலுங்கு |  |
| 1998 | *பெல்லாதி சூப்பிஸ்தே* | தெலுங்கு |  |
| 1998 | *படுத்த தீயகா* | தெலுங்கு |  |
| 2001 | *ஆளவந்தான்* | தமிழ் | பிண்ணினி இசை மட்டும் |
| 2001 | *அபே* | இந்தி | பிண்ணினி இசை மட்டும் |
| 2001 | *மூனிலோனு* | மலையாளம் |  |
| 2004 | *வானம் வசப்படும்* | தமிழ் | இறக்கும்முன் வெளிவந்த கடைசிப்படம் |
| 2004 | *கனவு மெய்ப்பட வேண்டும்* | தமிழ் | இறந்தபின் வெளிவந்தது |
# நீல் ஓ 'பிரையன் (வினாடி வினா நடத்தியவர்)

**நீல் ஓ 'பிரையன்** (Neil O'Brien ) (10 மே 1934-24 ஜூன் 2016) இந்தியாவின் கொல்கத்தாவில் முதல் முறையான நன்கு ஒழுங்கமைக்கப்பட்ட வினாடி வினா நிகழ்ச்சியை நடத்திய பெருமைக்குரிய வினாடி வினா மாஸ்டர் ஆவார். இவர் இந்திய பள்ளி சான்றிதழ் தேர்வுகள் சபையின் தலைவராகவும் இருந்தார். பிரையன் 1977 முதல் 1991 வரை மேற்கு வங்காள சட்டமன்ற உறுப்பினராக பணியாற்றினார். மேலும் 1996 இல் ஆங்கிலோ இந்திய மக்களவை உறுப்பினராக நியமிக்கப்பட்டார். இவர் தனது 82வது வயதில் 2016 ஜூன் 24 அன்று இறந்தார். இவருக்கு பேர்ரி, ஆண்டி, டெரெக் என்ற மகன்களும், ஜாய்ஸ் என்ற மனைவியும் உள்ளனர்.
# இரெகானா பேகம்

**இரெகானா பேகம்** (*Rehana Begum*) இந்தியாவின் உத்தரப் பிரதேசத்தின் இலக்னோவைச் சேர்ந்த சித்திரத்தையல் கலைஞர் ஆவார். பாரம்பரிய சிக்கன்காரி என்ற சித்திரக் கலை வடிவத்தை பாதுகாத்தல் மற்றும் மேம்படுத்துவதில் இவர் செய்த பங்களிப்புகளுக்காக அறியப்படுகிறார். 1952 ஆம் ஆண்டில் பிறந்த இவர் தனது தந்தை அசன் மிர்சாவிடமிருந்து கைவினைக் கலையைக் கற்றுக்கொண்டார். இவரது படைப்புகள் உத்தரப் பிரதேசத்தின் கைவினை அருங்காட்சியகத்தில் காட்சிக்கு வைக்கப்பட்டுள்ளன. இவர் பல கண்காட்சிகளிலும் பங்கேற்றுள்ளார்.  
இவரது பணிக்காக இந்திய அரசால் “சில்ப் குரு” விருது வழங்கப்பட்டது.
# தக்திரா பேகம்

**தக்திரா பேகம்** (*Takdira Begum*) (பிறப்பு 13 நவம்பர் 1953) இந்தியாவைச் சேர்ந்த நாக்சி காந்தா என்ற பாரம்பரிய பூப்பின்னல் கைவினைக் கலைஞர். இவர் மேற்கு வங்காளத்தின் பிர்பூம் மாவட்டத்தில் போல்பூர் என்ற ஊரைச் சேர்ந்தவர். இவரது பங்களிப்புகளுக்காக இந்திய அரசு இவருக்கு பத்மசிறீ விருதை வழங்கி கௌரவித்தது.
# தக்திரா பேகம்

## இளமை வாழ்க்கை

தக்திராவின் தந்தை முதலில் சிறீகிருஷ்ணப்பூரில் வசித்து வந்தார். ஆனால் பின்னர் ஜெயகிருஷ்ணப்பூரில் வசிக்கச் சென்றார். தக்திரா ஆஸ்கிராமில் உள்ள பேடியா பெண்கள் பள்ளியில் 10 ஆம் வகுப்பு வரை படித்தார். தையல் மற்றும் பூப்பின்னல் ஆகியவற்றில் இவரது ஆர்வம் ஐந்தாம் வகுப்பில் இருந்தே தொடங்கியது. காந்தா என்ற பூத்தையலில் தனது தாயின் படைப்புகளால் ஈர்க்கப்பட்ட இவர், பாரம்பரிய கல்வியாளர்களைத் தாண்டி ஊசி வேலைப்பாட்டின் சிக்கலான கலைக்கு ஈர்க்கப்பட்டார்.
# தக்திரா பேகம்

## வாழ்க்கை.

தக்திரா காந்தா பூப்பின்னல் கலைக்கு 30 ஆண்டுகளுக்கும் மேலாக தன்னை அர்ப்பணித்துள்ளார். தனது பள்ளிப் பருவத்திலேயே பூத்தையல் திறன்களைப் பெற்றார். பத்மசிறீ விருதைப் பெற்ற பிறகு, ஓரங்கட்டப்பட்ட சமூகங்களுக்கு அதிகாரம் அளிப்பதன் முக்கியத்துவத்தையும், சிறுபான்மைப் பெண்கள் தங்கள் வாழ்க்கை நிலைமைகளை மேம்படுத்தும் வேலையில் ஈடுபட ஊக்குவிப்பதன் முக்கியத்துவத்தை எடுத்துரைத்தார்.  
தற்போது, இவர் தனது மகள் மற்றும் மருமகனுடன் தில்லியில் தனது கைவினைப் பொருட்களின் விற்பனையை மேற்பார்வையிடுகிறார்.
# தக்திரா பேகம்

## சொந்த வாழ்க்கை

தக்திரா தனது 19 வயதில் திருமணம் செய்து கொண்டார். இவருக்கு மூன்று மகள்கள் பிறந்தனர். இவர் ஒரு ஆணாதிக்க சமூகத்தின் கட்டுப்பாடுகளுக்கு உட்படுத்தப்பட்டார்.
# தக்திரா பேகம்

## விருதுகள்

- 1995இல் தேசியத் தகுதி விருது
- 2009 இல் சில்ப் குரு விருது
- 2024இல் பத்மஸ்ரீ
# அடாசி பருவா

**அடாசி பருவா** (*Atasi Barua*) 20 ஆம் நூற்றாண்டின் முக்கிய இந்திய பெண் ஓவியர்களில் ஒருவர். இவர் இரவீந்திரநாத் தாகூரின் கொள்ளுப் பேத்தி ஆவார். இந்தியா, நேபாளம், இலங்கை, தெகுரான், கெய்ரோ, பேங்காக், தோக்கியோ மற்றும் அமெரிக்க ஐக்கிய நாடுகள் போன்ற இடங்களிலும் இவரது படைப்புகள் காட்சிப்படுத்தப்பட்டுள்ளன.
இவரது ஓவியங்கள் பொதுவாக பாரம்பரியக் கருப்பொருள்களைக் கொண்டிருக்கின்றன. அதே நேரத்தில் இவரது நுட்பங்களும் யதார்த்தத்தின் கலவையைக் காட்டுகின்றன. இவரது கலையில் புத்த மதத்தைப் பற்றிய குறிப்புகள் நிறைய உள்ளன.
# அடாசி பருவா

## இளமை வாழ்க்கை

இவர் 1921 ஆம் ஆண்டு செப்டம்பர் 4 ஆம் தியதி இந்தியாவில் . மேற்கு வங்காளத்தில் சாந்திநிகேதனில் ஆசித் குமார் ஆல்தார் சரோஜ்பாசினி தேவி ஆகியோருக்கு மகளாகப் பிறந்தார்.
# அடாசி பருவா

## கலை ஆர்வம்

இவர் தனது இளம் வயதிலேயே தனது தாயாரின் மறைவுக்குப்பின் ஓவியம் வரையத் தொடங்கினார். பிரபல ஓவியரான இவரது தந்தை, தொடர்ந்து அவரை ஓவியம் வரைய ஊக்குவித்தார். இலக்னோவில் உள்ள லா மார்டினியர் கல்லூரியில் படித்தார்.அவர் கலைகளின் பல்வேறு நுட்பங்களைக்கற்றுக்கொண்டு விரைவில் ஒரு திறமையான ஓவியக்கலைஞரானார்.
# அடாசி பருவா

## கலைத்துறை வாழ்க்கை

கொல்கத்தா மாநகரில் நடைபெற்ற நுண்கலை அகாதமியின் 11வது ஆண்டு கண்காட்சியில் தனது ஓவியங்களுக்காக பரிசு வென்றதையடுத்து இவர் சர்வதேச கவனத்தைப் பெறத் தொடங்கினார். இவரது ஓவியங்கள் ஓ.சி. கங்குலி மற்றும் பலரது பாராட்டுக்களைப்பெற்றது. இவரும் இவரது கணவரும் தெற்காசியாவில் நிறைய பயணம் செய்து பல மாநாடுகளில் கலந்து கொண்டனர். இவர் சந்தித்த பல பிரபலமான ஆளுமைகள் மற்றும் அறிஞர்களின் உருவப்படங்களையும் ஓவியமாக்கினார்.  
இவரது கலைப்படைப்புகளில் பெரும்பாலானவை புத்தரின் வாழ்க்கையிலிருந்து உத்வேகம் பெற்றவையாகும்
# அடாசி பருவா

## கலைத்துறை வாழ்க்கை

### இறப்பு

இவர் 2016 ஆம் ஆண்டு சூன் 26 ஆம் தியதி இறந்தார்.
# பந்தர்பூர் சட்டமன்றத் தொகுதி

**பந்தர்பூர் சட்டமன்றத் தொகுதி** (Pandharpur Assembly Constituency) என்பது மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சோலாப்பூர் மாவட்டத்தில் அமைந்துள்ளது. இது சோலாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பந்தர்பூர் சட்டமன்றத் தொகுதி

## சட்டமன்ற உறுப்பினர்கள்

| 1957 | ரகுநாத் நாம்தியோ ரவுல் | பிரஜா சோசலிச கட்சி |
| --- | --- | --- |
| 1962 | அடும்பர் பாட்டீல் | இந்திய தேசிய காங்கிரசு</br> |
| 1967 |  |  |
| 1972 |  |  |
| 1978 |  |  |
| 1980 | பாண்டுரங் திங்கரே | இந்திய தேசிய காங்கிரசு (இ) |
| 1985 | சுதாகர் பரிச்சரக் | இந்திய தேசிய காங்கிரசு</br> |
| 1990 |  |  |
| 1995 |  |  |
| 1999 | தேசியவாத காங்கிரசு கட்சி</br> |  |
| 2004 |  |  |
| 2009 | பாரத் பால்கே | சுவாபிமானி பக்சா |
| 2014 | இந்திய தேசிய காங்கிரசு</br> |  |
| 2019 | தேசியவாத காங்கிரசு கட்சி</br> |  |
| 2021 | சமதான் அவுதடே | பாரதிய ஜனதா கட்சி</br> |
| 2024 |  |  |
# சமூக ஒளிப்படவியல்

**சமூக ஒளிப்படவியல்** *(Social photography)* என்பது ஒளிப்படக் கலையின் ஒரு துணைப் பிரிவாகும், இது ஒளிப்படம் எடுக்கும் தனிநபர்களின் தொழில்நுட்பம், தொடர்பு மற்றும் செயல்பாடுகளை மையமாகக் கொண்டுள்ளது. இருமப் படமிகள், ஒளிப்படப் பகிர்வு, வலைத்தளங்கள் மற்றும் இணையம் ஆகியவை அடங்கும். சமூக வலைப்பின்னலின் புதிய கருவிகள் மற்றும் முறைகளை செயல்படுத்தியுள்ளன, அதே நேரத்தில் பழைய நினைவுகள் மற்றும் சாகச பயணங்கள் போன்ற நுகர்வோர் போக்குகள் சமூக ரீதியாக இணைக்கப்பட்ட ஒளிப்படக் கலைஞர்களின் உலகளாவிய அதிகரிப்புக்கு வழிவகுத்துள்ளன.  
சமூக ஒளிப்படவியல் பயன்படுத்த எளிதான திறந்த மூலநிரல் வலைப்பதிவு முறைகள், மலிவு விலை உபகரணங்கள் மற்றும் உள்ளடக்க மேலாண்மை அமைப்பு பயன்பாடுகளின் பெருக்கம் சமூக மாற்றத்திற்கான ஒளிப்படம் எடுத்தல் மற்றும் பொழுதுபோக்கி ஒளிப்பட இதழியல் அதிகரிப்பிற்கு வழிவகுத்துள்ளது.
# சமூக ஒளிப்படவியல்

## தெருவீதி ஒளிப்படவியல் - சமூக ஒளிப்படவியல்

"தெருவீதி ஒளிப்படவியல்" பலரை ஈர்ப்பதற்கான காரணம், அது நம் அடுக்குமாடி குடியிருப்புகளை விட்டு வெளியேறி, பொது இடங்களுக்குச் சென்று, வெளி உலகத்துடன் பழகவும், தொடர்பு கொள்ளவும் வாய்ப்பளிப்பதாகும்.  
இந்தக் காரணத்திற்காக, "சமூக ஒளிப்படவியல்" என்பது பெரும்பாலான "தெருவீதி ஒளிப்படக் கலைஞர்கள்" என்ன செய்ய முயற்சிக்கிறார்கள் என்பதற்கான மிகவும் துல்லியமான வரையறையாக உள்ளது.  
"தெருவீதி ஒளிப்படவியல்" நம்மை மிகவும் சமூக நெருக்கமாக இருக்க உதவுகிறது. எல்லாவற்றிற்கும் மேலாக, பெரும்பாலான "தெரு ஒளிப்படக் கலைஞர்கள்" சக மனிதர்களைப் ஒளிப்படம் எடுப்பதில் ஆர்வமாக உள்ளனர்; அது வெளிப்படையாகவோ அல்லது அனுமதியுடனோ இருக்கலாம்.  
ஒரு இயற்கை ஒளிப்படக் கலைஞர் இயற்கை, மரங்கள் மற்றும் பூக்களை நன்றாகப் ஒளிப்படம் எடுக்க முடியும். இருப்பினும், ஒரு துணையின் தேவை இல்லாமல் நீங்கள் இயல்பான ஒளிப்படக் கலைஞராக தனியாகச் செய்யலாம்.
# சாங்கோலா சட்டமன்றத் தொகுதி

**சாங்கோலா** **சட்டமன்றத் தொகுதி** (Sangola Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சோலாப்பூர் மாவட்டத்தில் அமைந்துள்ளது. சாங்கோலா, மாடா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாங்கோலா சட்டமன்றத் தொகுதி

## சட்டமன்ற உறுப்பினர்கள்

| 1952 | கேசவ்ராவ் ராவத் | இந்திய தேசிய காங்கிரசு</br> |
| --- | --- | --- |
| 1957 | கேசவ்ராவ் ராவத் |  |
| மாருதி காம்ப்ளே |  |  |
| 1962 | கண்பத்ராவ் தேசமுக் | இந்திய விவசாயிகள் மற்றும் தொழிலாளர் கட்சி</br> |
| 1967 |  |  |
| 1972 | எஸ்.பாபுசாகேப் பாட்டீல் | இந்திய தேசிய காங்கிரசு</br> |
| 1974^ | கண்பத்ராவ் தேசமுக் | இந்திய விவசாயிகள் மற்றும் தொழிலாளர் கட்சி</br> |
| 1978 |  |  |
| 1980 |  |  |
| 1985 |  |  |
| 1990 |  |  |
| 1995 | சாகாஜிபாபு பாட்டீல் | இந்திய தேசிய காங்கிரசு</br> |
| 1999 | கண்பத்ராவ் தேசமுக் | இந்திய விவசாயிகள் மற்றும் தொழிலாளர் கட்சி</br> |
| 2004 |  |  |
| 2009 |  |  |
| 2014 |  |  |
| 2019 | சாகாஜிபாபு பாட்டீல் | சிவ சேனா |
| 2024 | பாபாசாகேப் தேசமுக் | இந்திய விவசாயிகள் மற்றும் தொழிலாளர் கட்சி</br> |
^இடைத்தேர்தல்
# மீசலா கீதா

**மீசலா கீதா** (*Meesala Geetha*)(பிறப்பு செப்டம்பர் 17,1977) ஆந்திராவைச் சேர்ந்த இந்திய அரசியல்வாதி ஆவார். 2014ஆம் ஆண்டு நடைபெற்ற ஆந்திரப் பிரதேசச் சட்டப்பேரவைத் தேர்தலில் விசயநகரம் மாவட்டத்தில் உள்ள விஜயநகரம் சட்டமன்றத் தொகுதியிலிருந்து தெலுங்கு தேசம் கட்சி சார்பில் போட்டியிட்டு வெற்றி பெற்றார். இவர் முதல் முறையாகச் சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# மீசலா கீதா

## ஆரம்பகால வாழ்க்கை மற்றும் கல்வி

கீதா விசயநகரத்தில் பிறந்தார். இவரது தந்தையின் பெயர் ஜி. சது ராவ். இவர் மீசலா சிறீனிவாச ராவை மணந்தார். இவர் விசயநகரத்தில் உள்ள எம். ஆர். மகளிர் கல்லூரியில் வணிகவியல் பட்டம் பெற்றவர். இவர் துர்பு காபு சமூகத்தைச் சேர்ந்தவர்.
# மீசலா கீதா

## அரசியல்

மாவட்ட ஒருங்கிணைப்பாளராக, கீதா 2009ஆம் ஆண்டில் பிரசா ராச்யம் கட்சி வேட்பாளராக விசயநகரச் சட்டமன்றத் தொகுதியிலிருந்து அரசியலுக்கு அறிமுகமானார். ஆனால் இத்தேர்தலில் தோல்வியடைந்தார். இத்தேர்தலில் அசோக் கஜபதி ராஜு வெற்றி பெற்றார். இவர் தெலுங்கு தேசம் கட்சி வேட்பாளர் கோலகட்லா வீரபத்ர சுவாமியைத் தோற்கடித்தார். பின்னர், இவர் இந்திய தேசிய காங்கிரசு கட்சியில் சேர்ந்து நகராட்சித் தலைவராகப் பணியாற்றினார். ஆனால் பிப்ரவரி 17,2014 அன்று, இவர் தலைவர் பதவியிலிருந்து விலகினார். இதன் பின்னர் காங்கிரசு கட்சியின் முதன்மை உறுப்பினர் பதவியிலிருந்தும் விலகி தெலுங்கு தேசம் கட்சியில் சேர்ந்தார். 2014ஆம் ஆண்டு நடைபெற்ற ஆந்திரப் பிரதேசச் சட்டப்பேரவைத் தேர்தலில் தெலுங்கு தேசம் கட்சி சார்பில் போட்டியிட்டு காங்கிரசு தலைவர் கோலகட்லா வீரபத்ர சுவாமியை 15,404 வாக்குகள் வித்தியாசத்தில் தோற்கடித்தார். 2019ஆம் ஆண்டில், இவர் தெலுங்கு தேசம் கட்சியிலிருந்து நீக்கப்பட்டார். மேலும் சட்டமன்றத் தேர்தலிலும் போட்டியிடவில்லை. அசோக் கஜபதி ராஜுவின் மகள் அதிதி கஜபதிக்கு தெலுங்கு தேசம் கட்சியினால் போட்டியிட வாய்ப்பு வழங்கப்பட்டது. ஆனால் இவர் சுவாமியிடம் தேர்தலில் தோல்வியடைந்தார்.  
மீண்டும், இவர் 2024ஆம் ஆண்டு நடைபெற்ற ஆந்திரப் பிரதேசச் சட்டப்பேரவைத் தேர்தலில் விஜயநகரத்திலிருந்து தெலுங்கு தேசம் கட்சியால் நீக்கப்பட்டார். மேலும் இவர் சுயேச்சை வேட்பாளராகப் போட்டியிட்டார்.  
முன்னதாக 2023ஆம் ஆண்டில், ராஜமுந்திரி சிறையில் அடைக்கப்பட்ட சந்திரபாபு நாயுடு விடுவிக்கத் தபால் அட்டை பிரச்சாரத்தைத் தொடங்கினார்.
# விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2025/41 வாரங்கள், 41 கட்டுரைகள்/ Vasantha Lakshmi V

1. 18.03.2025 டுவிலைட்
1. 23.03.2025 தி மேட்ரிக்ஸ்
1. 30.03.2025 வாட்ச்மென் (திரைப்படம்)
1. 07.04.2025 தி ரீடர் (திரைப்படம்)
1. 14.04.2025 பல்ப் ஃபிக்சன்
1. 20.04.2025 மைலே சைரஸ்
1. 28.04.2025 டெர்மினேட்டர் சால்வேசன்
1. 07.05.2025 வால்கிரி (திரைப்படம்)
1. 22.05.2025 பியூட்டி அண்ட் த கீக்
1. 03.06.2025 ஜெசி மெக்கார்ட்னி
1. 15.06.2025 மர்லின் மேன்சன்
# வங்காலபுடி அனிதா

**வங்காலபுடி அனிதா** (*Vangalapudi Anitha*)(பிறப்பு 24 மார்ச் 1979) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் தற்போது ஆந்திரப் பிரதேச அரசாங்கத்தில் உள்துறை மற்றும் பேரிடர் மேலாண்மை அமைச்சராகப் பணியாற்றுகிறார்.  
அனிதா இரண்டாவது முறையாகச் சட்டமன்ற உறுப்பினர் ஆனார். 2024ஆம் ஆண்டு ஆந்திரப் பிரதேசச் சட்டப்பேரவைத் தேர்தலில் தெலுங்கு தேசம் கட்சி சார்பில் விசாகப்பட்டினம் மாவட்டத்தில் உள்ள பாயகராவ்பேட்டை சட்டமன்றத் தொகுதியில் போட்டியிட்டு வெற்றி பெற்றார்.
# வங்காலபுடி அனிதா

## ஆரம்பகால வாழ்க்கை மற்றும் கல்வி

அனிதா விசாகப்பட்டினம் மாவட்டத்தின் எஸ். ராயவரம் மண்டலத்தின் லிங்கராஜுபலேமில் பிறந்தார். இவரது தந்தையின் பெயர் வங்காலபுடி அப்பாராவ். இவர் தனது முதுகலை மற்றும் முதுநிலை கல்வியியல் பட்டங்களை முடித்துள்ளார். 2009-இல் ஆந்திரப் பல்கலைக்கழகத்தில் பட்டம் பெற்ற இவர் ஆசிரியராகப் பணியிலிருந்தார். அரசியலில் நுழைவதற்காகக் கற்பிப்பதை விட்டுவிட்டார். இவர் கே. சிவா பிரசாத்தை மணந்தார். இவர்களுக்கு ரஷ்மிதா என்ற மகள் உள்ளார். ஆனால் சமூக ஊடகங்களில் ஒரு சர்ச்சைக்குப் பிறகு, சில நாட்களுக்குள் இவர் முதலமைச்சரிடம் கோரிக்கை விடுத்து உறுப்பினர் பதவியை விலக்கிக் கொண்டார். பின்னர் இது இரத்து செய்யப்பட்டது. 2019 ஆந்திரப் முறையாகச் சட்டப்பேரவைத் தேர்தலில், இவர் கோவுரு சட்டமன்றத் தொகுதியில் ஒய். எஸ். ஆர். காங்கிரசு கட்சியின் தானேதி வனிதா 25,248 வாக்குகள் வித்தியாசத்தில் தோல்வியடைந்தார். சனவரி 30, 2021 அன்று, இவர் தெலுங்கு தேசம் கட்சியின் மகளிர் பிரிவான தெலுங்கு மகிலாவின் தலைவரானார். 2024 ஆந்திரப் முறையாகச் சட்டப்பேரவைத் தேர்தலில் இவர் பயகராவ்பேட்டை தொகுதியை மீண்டும் கைப்பற்றினார்.
# தசாரி சுதா

**தசாரி சுதா** (*Dasari Sudha*-1970) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஆந்திரப் பிரதேசச் சட்டப்பேரவை உறுப்பினராக உள்ளார். இவர் 2024ஆம் ஆண்டு நடைபெற்ற ஆந்திரப் பிரதேச சட்டப்பேரவைத் தேர்தலில் ஒய். எஸ். ஆர் காங்கிரசு கட்சியின் சார்பில் பட்வேல் சட்டமன்றத் தொகுதியில் போட்டியிட்டு வெற்றி பெற்றார்.
# தசாரி சுதா

## ஆரம்பகால வாழ்க்கை மற்றும் கல்வி

சுதா, கடப்பா மாவட்டத்தின் பட்வேலைச் சேர்ந்தவர். இவரது மறைந்த கணவர் குந்தோட்டி வெங்கட சுப்பையாவும் சட்டமன்ற உறுப்பினராக இருந்துள்ளார். இவர்களுக்கு ஒரு மகனும், மகளும் உள்ளனர். இவர் 1999-இல் கர்னூல் மருத்துவக் கல்லூரி தனது எம்பிபிஎஸ் படிப்பினை முடித்தார்.
# தசாரி சுதா

## தொழில் வாழ்க்கை

சுதா முதன்முதலில் 2021 ஆந்திரப் பிரதேசச் சட்டமன்ற இடைத்தேர்தலில் போட்டியிட்டு பட்வேலு சட்டமன்ற உறுப்பினர் ஆனார். இத்தேர்தல் இவரது கணவர் குந்தோட்டி வெங்கட சுப்பையா 2021-இல் உடல்நிலை சரியில்லாமல் இறந்ததால் நடைபெற்றது. பாரதிய ஜனதா கட்சி பனதலா சுரேசை 90,533 வாக்குகள் வித்தியாசத்தில் தோற்கடித்தார். 2024ஆம் ஆண்டு ஆந்திரப் பிரதேசச் சட்டப்பேரவைத் தேர்தலில் தெலுங்கு தேசம்-பாஜக-ஜே. எஸ். பி கூட்டணிக்கு ஆதரவாக ஓர் அலை இருந்தபோதிலும், இவர் போஜா ரோஷன்னாவை தோற்கடித்தார். இவர் 90,410 வாக்குகளைப் பெற்று 18,567 வாக்குகள் வித்தியாசத்தில் வெற்றி பெற்றார்.
# மால்சிரசு சட்டமன்றத் தொகுதி

**மால்சிரசு சட்டமன்றத் தொகுதி** (Malshiras Assembly constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இது 2008 முதல் பட்டியல் சாதியினருக்கு ஒதுக்கப்பட்டுள்ளது. இத்தொகுதியானது மாடா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது சோலாப்பூர் மாவட்டத்தில் அமைந்துள்ளது.
# மால்சிரசு சட்டமன்றத் தொகுதி

## சட்டமன்ற உறுப்பினர்கள்

| 1952 | சங்கர்ராவ் மோகிதே பாட்டீல் | சுயேச்சை |  |
| --- | --- | --- | --- |
| 1957 |  |  |  |
| 1962 | இந்திய தேசிய காங்கிரசு</br> |  |  |
| 1967 |  |  |  |
| 1972 | சாங்கோஜிராவ் தேசமுக் |  |  |
| 1978 | சாம்ராவ் பீம்ராவ் பாட்டீல் | ஜனதா கட்சி |  |
| 1980 | விசய்சிங் மொகிதே பாட்டீல் | சுயேச்சை |  |
| 1985 | இந்திய தேசிய காங்கிரசு</br> |  |  |
| 1990 |  |  |  |
| 1995 |  |  |  |
| 1999 | தேசியவாத காங்கிரசு கட்சி</br> |  |  |
| 2004 |  |  |  |
| 2009 | அனுமந்த் டோலாசு |  |  |
| 2014 |  |  |  |
| 2019 | ராம் சத்புதே | பாரதிய ஜனதா கட்சி</br> |  |
| 2024 | உத்தமராவ் சங்கர் | தேசியவாத காங்கிரசு கட்சி (சரத்சந்திர பவார்)</br> | } |
# மதுபனி

**மதுபனி** (*Madhubani*), வட இந்தியாவில் உள்ள பீகார் மாநிலத்தின் மிதிலை பிரதேசத்தில் உள்ள மதுபனி மாவட்டத்தின் நிர்வாகத் தலைமையிடம் மற்றும் கணக்கெடுப்பில் உள்ள ஊர் ஆகும்.இது கோட்டத் தலைமையிடமான தர்பங்காவிற்கு வடகிழக்கே 26 கிலோ மீட்டர் தொலைவிலும்; மாநிலத் தலைநகரமான பாட்னாவிற்கு 108 கிலோ மீட்டர் தொலைவிலும் உள்ளது. இந்த ஊரின் மதுபானி ஓவியங்கள் இந்திய புவிசார் குறியீடு பெற்றுள்ளது. மதுபனி எனும் சமஸ்கிருத சொல்லிற்கு *மது வனம்* அல்லது *தேன் போன்ற குரல்* என்று பொருள்.
# மதுபனி

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 1,333 குடியிருப்புகள் கொண்ட மதுபனியின் மக்கள் தொகை 7,070 ஆகும். அதில் ஆண்கள் 3,767 மற்றும் பெண்கள் 3,303 உள்ளனர். 6 வயதிற்குட்ட குழந்தைகள் 1050 (14.85 %) உள்ளனர். பாலின விகிதம் 1000 ஆண்களுக்கு 877 பெண்கள் வீதம் உள்ளனர். சராசரி எழுத்தறிவு 75.85 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 3.96 % மற்றும் 0 ஆக உள்ளனர். இந்நகரத்தில் இந்து சமயத்தினர் 88.91%, இசுலாமியர் 10.99% மற்றும் பிற சமயத்தினர் 0.10% ஆக உள்ளனர்.
# கோபால்கஞ்ச்

**கோபால்கஞ்ச்** (*Gopalganj*), வட இந்தியாவின் பீகார் மாநிலத்தின் வடமேற்கில் அமைந்த கோபால்கஞ்ச் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு வடமேற்கே 141 கிலோ மீட்டர் தொலைவில் உள்ளது. கோபால்கஞ்ச் மாவட்டத்திற்கு வடக்கில் முசாபர்பூர், கிழக்கு சம்பரான், மேற்கு சம்பரான் மாவட்டங்களும், தெற்கில் சரண் மற்றும் சிவான் மாவட்டங்களும், மேற்கில் உத்தரப் பிரதேசத்தின் குசிநகர் மாவட்டமும் உள்ளது. இந்நகரத்தில் கண்டகி ஆறு பாய்கிறது.
# கோபால்கஞ்ச்

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 28 வார்டுகளும், 10,796 குடியிருப்புகளும் கொண்ட கோபால்கஞ்ச் நகரத்தின் மக்கள் தொகை 67,339 ஆகும். அதில் ஆண்கள் 34,603 மற்றும் 32,736 பெண்கள் உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். சராசரி எழுத்தறிவு 80.66 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10.19 % மற்றும் 0.31 % ஆக உள்ளனர். இந்நகரத்தில் இந்து சமயத்தினர் 79.91%, இசுலாமியர் 19.67% மற்றும் பிற சமயத்தினர் 0.43% ஆக உள்ளனர்.
# கோபால்கஞ்ச்

## போக்குவரத்து

### நெடுஞ்சாலை

தேசிய நெடுஞ்சாலை 27 (இந்தியா) கோபால்கஞ்ச் நகரம் வழியாகச் செல்கிறது.
# கோபால்கஞ்ச்

## போக்குவரத்து

### தொடருந்து நிலையம்

கோபால்கஞ்ச் தொடருந்து நிலையம் இரண்டு நடைமேடைகள் கொண்டது. இந்நிலையம் பட்னா, கோரக்பூர், சாப்ரா நகரம், காஸ்கஞ்ச் போன்ற நகரங்களுடன் இருப்புப்பாதை மூலம் இணைக்கிறது.
# மதேபுரா

**மதேபுரா** (*Madhepura*), வட இந்தியாவின் பீகார் மாநிலத்தின் கிழக்கே உள்ள மிதிலைப் பிரதேசத்தில் அமைந்த மதேபுரா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான பட்னாவிற்கு வடகிழக்கே 247 கிலோ மீட்டர் தொலைவில் உள்ளது. மதேபுரா நகரத்தில் மதேபுரா மின் இரயில் எஞ்சின் உற்பத்தி தொழிற்சாலை உள்ளது.
# மதேபுரா

## மக்கள் தொகை பரம்பல்

2011ஆம் ஆண்டின் மக்கள் தொகை கணக்கெடுப்பின்படி, 26 வார்டுகளும், 10,577 குடியிருப்புகளும் கொண்ட மதேபுரா நகரத்தின் மக்கள் தொகை 54,472 ஆகும். அதில் 28,980 ஆண்கள் மற்றும் 25,492 பெண்கள் உள்ளனர். பாலின விகிதம் 1000 ஆண்களுக்கு 880 பெண்கள் வீதம் உள்ளனர். சராசரி எழுத்தறிவு 76.65 % வீதம் உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 10.08 % மற்றும் 0.37 % வீதம் உள்ளனர். இந்நகரத்தில் இந்து சமயத்தினர் 81.90%, இசுலாமியர் 17.36%, சமணர்கள் , கிறித்தவர்கள் 0.41%, சீக்கியர்கள் மற்றும் பிற சமயத்தினர் 0.32% வீதம் உள்ளனர்.இந்நகர மக்கள் தங்கள் தாய் மொழியான மைதிலி மொழி பேசுகின்றனர்.
# மதேபுரா

## போக்குவரத்து

### இரயில் நிலையம்

இரண்டு நடைமேடைகள் கொண்ட தௌரம் மதேபுரா தொடருந்து நிலையம்பட்னா, பூர்ணியா, சமஸ்திபூர், சகார்சா தர்பங்கா, ராஞ்சி போன்ற நகரங்களுடன் இணைக்கிறது.
# மதேபுரா

## போக்குவரத்து

### நெடுஞ்சாலை

தேசிய நெடுஞ்சாலை 131 (இந்தியா) மற்றும் தேசிய நெடுஞ்சாலை எண் 231 ஆகியவைகள் மாதேபுரா நகரம் வழியாகச் செல்கிறது.
# மதேபுரா

## இதனையும் காண்க

- மதேபுரா மின் இரயில் எஞ்சின் உற்பத்தி தொழிற்சாலை
# நாட்டுப்பெயர்

**நாட்டுப்பெயர்** ( "Demonym" ) அல்லது **இராச்சியப்பெயர்** என்ற சொல்லின் அர்த்தம், ஒரு குறிப்பிட்ட இடத்தில் வாழும் மக்கள் அல்லது குடியினரைக் குறிக்கும் சொல் என்பதாகும். இது அந்த இடத்தின் பெயரிலிருந்து தோன்றும். உதாரணமாக, கனடாவில் வாழும் மக்கள் "கனடியர்கள்" என்று அழைக்கப்படுகிறார்கள், மற்றும் ஜப்பான் நாட்டைச் சேர்ந்தவர்கள் "ஜப்பானியர்கள்" என்று அழைக்கப்படுகிறார்கள்.  
தமிழில், demonym என்பதற்கு ** இராச்சியப்பெயர் அல்லது நாட்டுப்பெயர்** என்ற வார்த்தைகள் பயன்படுத்தப்படுகின்றன. இவை ஒரு குறிப்பிட்ட நாடு அல்லது இடத்தில் வாழும் மக்கள் பெயர்களைக் குறிக்கும். உதாரணமாக, இந்தியாவில் பிறந்த ஒருவர் தமிழில் இந்தியர் என்று அழைக்கப்படுவர்.  
அவை இலக்கியம் வரலாறு மற்றும் அன்றாட உரையாடலில் பரவலாகப் பயன்படுத்தப்படுகின்றன. ஒருவரின் தோற்றத்தை அல்லது ஒருவரின் பின்னணியை சுருக்கமாக வெளிப்படுத்த இவை உதவுகின்றன. இவை மொழியின் ஒரு சுவாரஸ்யமான பகுதியாகும். இது புவியியல் மற்றும் மக்களின் தொடர்பைப் புரிந்துகொள்ள உதவுகிறது.
# ஆண்டு விடுப்பு

**ஆண்டு விடுப்பு**, என்பது நிறுவனங்கள் ஊழியர்களுக்கு ஊதியத்தோடு வழங்கும் விடுமுறைக் காலமாகும். இது சட்டமுறை விடுப்பு ஆகும். இவ்விடுமுறையை ஊழியர்கள் தாங்கள் விரும்பியபடி பயன்படுத்தலாம். ஒவ்வொரு நிறுவனத்தின் கொள்கைகளைப் பொருத்து, விடுமுறைக் காலம் மாறுபடும். ஆண்டு விடுப்பைப் பெறும் முன்னர் நிறுவனங்களுக்கு முன்கூட்டியே தகவல் தந்து, மாற்று வேலையாட்கள் இருப்பதையும் பிற முன்னேற்பாடுகள் செய்யப்பட்டுள்ளதையும் உறுதிப்படுத்திக் கொள்ள வேண்டும். இன்று பெரும்பான்மையான நாடுகளில் ஆண்டு விடுப்பு அளிப்பது சட்டப்படி நடைமுறைப்படுத்தப்பட்டுள்ளது.
| } |  |
| --- | --- |
| அர்ஜென்டினா | 10–20 |
| ஆஸ்திரேலியா | 20 |
| ஆஸ்திரியா | 25 |
| பெல்ஜியம் | 20 |
| பிரேசில் | 20–30 |
| கனடா | 10–20 |
| கொலம்பியா | 15 |
| செக் குடியரசு | 20 |
| டென்மார்க் | 25–30 |
| பின்லாந்து | 20–25 |
| பிரான்ஸ் | 25 |
| ஜெர்மனி | 20–30 |
| கிரீஸ் | 20 |
| ஹாங்காங் | முதல் ஆண்டில் 0, பின்னர் 7-14 |
| இந்தியா | 25 |
| இந்தோனேசியா | 12 |
| இத்தாலி | 20 |
| ஜப்பான் | 10–20 |
| லக்சம்பர்க் | 26 |
| மலேசியா | முதல் இரண்டு ஆண்டுகளில் 8,
அடுத்த மூன்று ஆண்டுகளில் 12, அதன்பின் 16 |
| மெக்சிகோ | 12 |
| நெதர்லாந்து | 20 |
| நியூசிலாந்து | 20 |
| போலந்து | 20–26 |
| போர்ச்சுகல் | 22–25 |
| ரஷ்ய கூட்டமைப்பு | 28 |
| சிங்கப்பூர் | 7–14 |
| தென்னாப்பிரிக்கா | 15–21 |
| தென் கொரியா | 11–15 |
| ஸ்பெயின் | 22 |
| ஸ்வீடன் | 25–30 |
| சுவிட்சர்லாந்து | 20 |
| துருக்கி | 14–26 |
| ஐக்கிய இராச்சியம் | 28 |
| ஐக்கிய அமெரிக்கா | 0 |
# த. கோ. அருணா

**தர்மவரப்பு கோட்டம் அருணா** (*D. K. Aruna*-பிறப்பு 4 மே 1960) தெலங்காணா மாநிலத்தைச் சேர்ந்த இந்திய அரசியல்வாதி ஆவார். எ. ச. ராஜசேகர ரெட்டி அமைச்சரவையில் ஆந்திரப் பிரதேசத்தில் தகவல் மற்றும் மக்கள் தொடர்புகளுக்கான அமைச்சராகவும், ரோசையாவின் அமைச்சரவையில் சிறு தொழில்கள், சர்க்கரை, காதி மற்றும் கிராமத் தொழில்களுக்காகவும் பணியாற்றினார். இவர் 2014 முதல் 2018 வரை ஆந்திரப் பிரதேசச் சட்டப்பேரவை தெலங்காணா சட்டப்பேரவை உறுப்பினராக கட்வால் சட்டமன்றத் தொகுதியினைப் பிரதிநிதித்துவப்படுத்தினார்.  
அருணா 2004 தேர்தலில் சமாஜ்வாதி கட்சி சார்பில் போட்டியிட்டு வெற்றி பெற்றார். ஆனால் பின்னர் இந்திய தேசிய காங்கிரசில் சேர்ந்தார். இவர் 2019-இல் பாரதிய ஜனதா கட்சியில் சேர்ந்தார், செப்டம்பர் 2020-இல் அதன் தேசியத் துணைத் தலைவராக நியமிக்கப்பட்டார்.
# த. கோ. அருணா

## ஆரம்பகால வாழ்க்கை.

த. கோ. அருணா 4 மே 1960 அன்று சி. எச். நர்சி ரெட்டியின் மகளாகப் பிறந்தார். இவர் டி. கே. பாரத்சிம்கா ரெட்டியை மணந்தார். இவருக்கு மூன்று குழந்தைகள் உள்ளனர்.  
அருணா இடைநிலை வரை அறிவியல் படித்தார். இவர் 16 வயதில் அரசியல்வாதிகள் மற்றும் காங்கிரஸ் உறுப்பினர்களைக் கொண்ட குடும்பத்தில் திருமணம் செய்து கொண்டார்.  
இவரது மாமனார் த. கோ. சத்யா ரெட்டி, கணவர் த. கோ. பாரதா சிம்கா ரெட்டி மற்றும் இவரது மைத்துனர் த. கோ. சமாரா சிம்கா ரெட்டி ஆகியோர் அரசியலில் ஈடுபட்டுள்ளனர். இவரது தந்தை சித்தம் நர்சி ரெட்டி, சகோதரர்கள் சித்தம் வெங்கடேசுவர் ரெட்டி மற்றும் சித்தம் மோகன் ரெட்டி ஆகியோர் காங்கிரசு தொண்டர்கள் மற்றும் சட்டமன்ற உறுப்பினர்கள் ஆவர்.  
இவரது தந்தையும் சகோதரரும் வெங்கடேஸ்வர் 2005-ஆம் ஆண்டு சுதந்திர தினத்தன்று நாராயன்பேட்டில் நடந்த கொண்டாட்டங்களில் கலந்து கொண்டபோது மாவோயிசர்களால் படுகொலை செய்யப்பட்டனர்.
# த. கோ. அருணா

## அரசியல் வாழ்க்கை

தனது முதல் சில தேர்தல்களில் குறைந்த வாக்கு வித்தியாசத்தில் தோல்வியடைந்த இவர், 2004-ஆம் ஆண்டில் முதல் முறையாக மகபூப்நகர் மாவட்டத்தின் கட்வால் சட்டமன்றத் தொகுதியிலிருந்து சட்டமன்ற உறுப்பினர் ஆனார்.  
2004-ஆம் ஆண்டில், த. கோ. அருணா சமாஜ்வாதி கட்சியினைப் பிரதிநிதித்துவப்படுத்தி வெற்றி பெற்றார். பின்னர் 2009 தேர்தலில் காங்கிரசைப் பிரதிநிதித்துவப்படுத்தினார். எதிர்க்கட்சியில் இருந்தபோது, இவர் வரலாற்றுச் சிறப்புமிக்க மின்சாரப் போராட்டத்தில் பங்கேற்றார். மகபூப்நகர் மாவட்டத்தில் உள்ள விவசாயிகளின் நீர்ப்பாசனப் பிரச்சினைகளை முன்னிலைப்படுத்த கட்வாலிலிருந்து மாநிலத் தலைநகர் வரை பாதயாத்திரை நடத்தினார். மேலும் தெலங்காணா வறண்ட நிலங்களுக்கு நீர்ப்பாசனத்திற்காகக் காலவரையற்ற உண்ணாவிரதப் போராட்டத்தை மேற்கொண்டார்.  
கட்வால் மண்டலத்தில் உள்ள ஜமுலம்மா கோவிலிலிருந்து ஆலம்பூரில் உள்ள ஜோகுலம்பா கோவிலுக்கு இவர் பாதயாத்திரை மேற்கொண்டார். பின்னர் செப்டம்பர் 2016-இல் கட்வால் ஒரு புதிய மாவட்டத்தின் ஒரு பகுதியாக மாநில அரசு அமைக்க மறுத்ததை எதிர்த்து இரண்டு நாள் உண்ணாவிரதப் போராட்டமும் நடத்தினார்.  
2018-ஆம் ஆண்டில், அருணா 2018 தெலங்காணா சட்டமன்றத் தேர்தலில் கட்வால் தொகுதியில் தனது மருமகன் தெலங்காணா இராட்டிர சமிதி பந்த்லா கிருஷ்ணா மோகன் ரெட்டியிடம் தோல்வியடைந்தார்.  
மார்ச் 2019-இல், இவர் பாரதிய ஜனதா கட்சி சேர்ந்தார். மேலும் இவர் 2019 மக்களவைத் தேர்தலில் மகபூப்நகர் மக்களவைத் தொகுதியில் போட்டியிட்டு 77,829 வாக்குகள் வித்தியாசத்தில் தோல்வியடைந்தார்.  
செப்டம்பர் 2020-இல், இவர் பாரதிய ஜனதா கட்சி துணைத் தலைவராக நியமிக்கப்பட்டார்.
# த. கோ. அருணா

## அரசியல் புள்ளிவிவரங்கள்

| 1 | 1999 | சட்டமன்ற உறுப்பினர் | இதேகா | கட்வால் | காட்டு பீமுடு (தெ.தே.) | 43261 - 47807 | -4546 |
| --- | --- | --- | --- | --- | --- | --- | --- |
| 2 | 2004 | ச.வா. | காட்டு பீமுடு (தெ.தே) | 80703 - 42017 | 38686 |  |  |
| 3 | 2009 | இதேகா | பந்த்லா கிருஷ்ணா மோகன் ரெட்டி (தெ.தே.) | 63433 - 53006 | 10427 |  |  |
| 4 | 2014 | இதேகா | பந்த்லா கிருஷ்ணா மோகன் ரெட்டி | 83355 - 75095 | 8260 |  |  |
| 5 | 2018 | இதேகா | பந்த்லா கிருஷ்ணா மோகன் ரெட்டி | - 28260 உயர் நீதிமன்றம் இவரை ஆகத்து 24,2023 அன்று நிராகரித்தது. |  |  |  |
| 6 | 2019 | நாடாளுமன்ற உறுப்பினர் | பாஜக | மகபூப்நகர் | மானே ஸ்ரீநிவாஸ் ரெட்டி | 333573 - 411402 | -77829 |
| 7 | 2024 | சல்லா வம்சி சந்த் ரெட்டி (இதேகா) | 510747 - 506247 | 4500 | } |  |  |
# தெலங்காணா சட்டமன்றத்தின் பெண் உறுப்பினர்களின் பட்டியல்

**தெலங்காணா சட்டமன்றத்தின் பெண் உறுப்பினர்களின் பட்டியல்** (*List of female members of the Telangana Legislative Assembly*) என்பது தெலங்காணா சட்டமன்றத்திற்கு தேர்ந்தெடுக்கப்பட்ட பெண்களின் பட்டியல் ஆகும்.
# தெலங்காணா சட்டமன்றத்தின் பெண் உறுப்பினர்களின் பட்டியல்

## பட்டியல்

| பாரத் இராட்டிர சமிதி | கோவா லட்சுமி | ஆசிபாபாத் | 2014 & 2023 |  |
| --- | --- | --- | --- | --- |
| பாரத் இராட்டிர சமிதி | அஜ்மீரா ரேகா | கானாபூர் | 2014 | 2023 |
| பாரத் இராட்டிர சமிதி | போதிகே சோபா | சோப்படாண்டி | 2014 | 2018 |
| பாரத் இராட்டிர சமிதி | பத்மா தேவேந்தர் ரெட்டி | மேடக் | 2014 | 2023 |
| பாரத் இராட்டிர சமிதி | ஜெ. கீதா ரெட்டி | ஜாஹிராபாத் | 2014 | 2018 |
| இந்திய தேசிய காங்கிரசு | த. கோ. அருணா | கட்வால் | 2014 | 2018 |
| இந்திய தேசிய காங்கிரசு | நலமாத பத்மாவதி ரெட்டி | கோடட் | 2014 & 2023 |  |
| பாரத் இராட்டிர சமிதி | கோங்கிடி சுனிதா | அலையர் | 2014 | 2023 |
| பாரத் இராட்டிர சமிதி | கொண்டா சுரேகா | வாராங்கல் கிழக்கு | 2014 & 2023 |  |
| பாரத் இராட்டிர சமிதி | சபிதா இந்திர ரெட்டி | மகேஸ்வரம் | 2018 |  |
| இந்திய தேசிய காங்கிரசு | தன்சாரி அனசுயா | முல்கு | 2018 |  |
| பாரத் இராட்டிர சமிதி | அரிப்பிரியா பனோது | எல்லண்டு | 2018 | 2023 |
| பாரத் இராட்டிர சமிதி | வாகிட்டி சுனிதா லட்சும ரெட்டி | நரசபூர் | 2023 |  |
| பாரத் இராட்டிர சமிதி | ஜி. லாஸ்யா நந்திதா | செகந்திராபாத் கன்டோன்மென்ட் | 2023 | 2024 |
| இந்திய தேசிய காங்கிரசு | சித்தேம் பர்னிகா ரெட்டி | நாராயண்பேட்டை | 2023 |  |
| இந்திய தேசிய காங்கிரசு | மாமிதலா யசுகாசுவினி ரெட்டி | பாலகுர்த்தி | 2023 |  |
| இந்திய தேசிய காங்கிரசு | மாதா இராகமயீ | சதுபள்ளி | 2023 |  |
# காட்டுணைட்டு

**காட்டுணைட்டு** (*Cotunnite*) என்பது PbCl<sub>2</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். வெள்ளை நிறத்தில் இருக்கும் தூய சேர்மத்தைப் போலன்றி, காட்டுணைட்டுகள் வெள்ளை, மஞ்சள் அல்லது பச்சை நிறத்திலும் இருக்கும். கனிம மாதிரிகளின் அடர்த்தி 5.3–5.8 கிராம்/செ.மீ<sup>3</sup> வரை இருக்கும். மோவின் அளவுகோலில் கடினத்தன்மை 1.5–2 ஆக அளவிடப்பட்டுள்ளது. படிக அமைப்பு நேர்ச்சாய்சதுர இருகூம்பகமாக புள்ளி குழு 2/மீ 2/மீ 2/மீ என்ற புள்ளி குழுவில் படிகமாகிறது. ஒவ்வொரு Pb க்கும் 9 என்ற ஒருங்கிணைப்பு எண் உள்ளது. காட்டுணைட்டு எரிமலைகளுக்கு அருகில் காணப்படுகிறது: இத்தாலியின் வெசுவியசு, சிலியின் தாராபாகா, உருசியாவின் டோல்பாசிக்கு, மற்றும் நேபாளத்தில் எவரெசுட்டு சிகரம் ஆகியவை இக்கனிமம் காணப்பட்ட சில இடங்களாகும்.  
பன்னாட்டு கனிமவியல் சங்கம் காட்டுணைட்டு கனிமத்தை Cotஎன்ற குறியீட்டால் அடையாளப்படுத்துகிறது.  
முதன்முதலில் 1825 ஆம் ஆண்டு இத்தாலியின் காம்பானியாவில் உள்ள நேபிள்சு மாகாணத்தில் உள்ள வெசுவியசு மலையில் கண்டுபிடிக்கப்பட்டு விவரிக்கப்பட்டது.  
சிலியின் கராகோல்சில் உள்ள கலீனா, செருசைட்டு, ஆங்கிள்சைட்டு மற்றும் மேட்லோகைட்டு ஆகிய கனிமங்களுடன் இணைந்து காணப்படுகிறது. கம்சட்கா தீபகற்பத்தில் உள்ள டோல்பாச்சிக்கு எரிமலையில், அரிதானது முதல் அசாதாரணமான கனிமங்களான டெனோரைட்டு, போனோமரேவைட்டு, சோஃபைட்டு, பர்ன்சைட்டு, இல்லின்சுகைட்டு, இயார்ச்சுபோகைட்டு, குளோரோமணைட்டு, ஆலைட்டு, சில்வைட்டு மற்றும் பூர்வீக தங்கம் ஆகியவற்றுடன் இணைந்து காணப்படுகிறது.
# அட்டகாமைட்டு

**அட்டகாமைட்டு** (*Atacamite*) என்பது Cu<sub>2</sub>Cl(OH)<sub>3</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 1802 ஆம் ஆண்டு சிலியின் அட்டகாமா பாலைவனத்தில் திமிட்ரி டி கல்லிட்சினால் இது முதன்முதலில் கண்டுபிடிக்கப்பட்டு விவரிக்கப்பட்டது.என்ற குறியீட்டால் அடையாளப்படுத்துகிறது.
# அட்டகாமைட்டு

## தோற்றம்

அட்டகாமைட்டு என்பது போட்டாலாக்கைட்டு, கிளினோ அட்டகாமைட்டு மற்றும் பாரடகாமைட்டு ஆகிய கனிமங்களுடன் சேர்ந்து பல்லுருவக் கனிமமாகக் காணப்படுகிறது.
# அட்டகாமைட்டு

## தோற்றம்

### உயிரிக்கனிமம்

இரத்தப் புழுக்களின் தாடைகளில் அட்டகாமைட் ஒரு உயிரி கனிமமாக காணப்படுகிறது.
# உருக்சனா சுல்தானா

**உருக்சனா சுல்தானா** (*Rukhsana Sultana*) இந்தியாவைச் சேர்ந்த ஒரு சமூக ஆர்வலர் ஆவார். மீனு பிம்பெட்டு என்ற இயற்பெயரால் அறியப்படுகிறார். 1975 ஆம் ஆண்டு முதல் 1977 ஆம் ஆண்டு வரை இந்தியாவில் அவசரநிலை நிலை அறிவிக்கப்பட்டபோது சஞ்சய் காந்தி<nowiki/>யின் நெருங்கிய கூட்டாளிகளில் ஒருவராக அறியப்பட்டார். இந்தக் காலகட்டத்தில் பழைய தில்லியின் முசுலீம் பகுதிகளில் சஞ்சய் காந்தியின் கருத்தடை பிரச்சாரத்திற்கு தலைமை தாங்கியதற்காகவும் இவர் அறியப்பட்டார்.  
அவசரநிலையின் தலைமை கவர்ச்சிப் பெண்ணான உருக்சனா சுல்தானா, தில்லியின் ஜமா மசூதி முசுலிம் குடியிருப்பில் தனது பாரிய குடும்பக் கட்டுப்பாடு இயக்கங்களுக்காக கணிசமான அரசியல் சக்தியாக அங்கீகரிக்கப்பட்டார். சமூக ஆர்வலரும், கடை உரிமையாளருமான உருக்சனா, தனக்கு ஒதுக்கப்பட்ட பகுதிகளில் தீவிரமாக செயல்பட்டார். மக்களை கருத்தடை செய்வதற்கான இவரது அதிகப்படியான முயற்சிகள், மீள்குடியேற்றத் திட்டத்துடன் சேர்ந்து, காவல்துறையினருடன் பல இரத்தக்களரி மோதல்களில் கிளர்ச்சி செய்ய குடியிருப்பாளர்களை விரோதப்படுத்தியதாகக் கூறப்படுகிறது.
# உருக்சனா சுல்தானா

## தனிப்பட்ட வாழ்க்கை

இயரினா அக்கு மற்றும் மதன் மோகன் பிம்பெட்டு ஆகியோருக்கு மீனு பிம்பெட்டு என்ற பெயரில் ருக்சனா பிறந்தார். பிம்பெட்டு ஓர் இந்து மற்றும் இந்திய விமானப்படையின் அதிகாரி ஆவார். இவரது மனைவி இயரீனா ஒரு முசுலீம் பெண்ணாவார். இவருடைய தந்தை மியான் எகசான்-உல்-அக்கு, ஒரு காலத்தில் பிகானேர் சமத்தானத்தின் தலைமை நீதிபதியாக இருந்தார். சலந்தரில் இருந்து வந்த எகசான்-உல்-அக்கு ஒரு நில உரிமையாளர் குடும்பத்தைச் சேர்ந்தவர். உருக்சானாவின் தந்தை இவரது தாயை விவாகரத்து செய்த பிறகு, அவர் ஆசா பிம்பத்து என்ற பெண்ணை திருமணம் செய்து கொண்டார். அவரிடமிருந்தும் மதுசூதன் மற்றும் தகிரா பிம்பட்டு என்ற இரண்டு குழந்தைகள் இருந்தனர். இந்தியத் திரைப்படங்கள் மற்றும் ஊடகங்களில் நன்கு அறியப்பட்ட பல நபர்களுடன் பிறப்பு மற்றும் திருமணம் மூலம் உருக்சனா இணைக்கப்பட்டார். அவரது தாய்வழி அத்தை பேகம் பாரா (அவரது தாயின் சகோதரி) திலீப் குமாரின் தம்பி நசீர் கானை மணந்து கொண்டார்.  
உருக்சனா இந்திய ராணுவத்தில் அதிகாரியாகவும், குசுவந்த் சிங் மருமகனாகவும் இருந்த சவிந்தர் சிங்கை மணந்தார். பின்னர் இந்த இணை விவாகரத்து பெற்றது. இவர்களுக்கு அம்ரிதா சிங் என்ற ஒரு மகள் இருந்தார், அவர் 1980 ஆம் ஆண்டுகளில் முன்னணி பாலிவுட் நடிகையாக இருந்தார். சைஃப் அலி கானுடன் அமிர்தாவின் திருமணத்திலிருந்து பிறந்த சாரா அலி கான் மற்றும் இப்ராகிம் அலி கான் ஆகியோருக்கு ருக்சானா பாட்டியாவார்.